ئۆپەراسیۆنی مردن بۆ سەرمەچار

لە ١٨ی کانوونی دووەمی ٢٠٢٤، پاکستان زنجیرەیەک ھێرشی ئاسمانی و تۆپباران کردنی لە خاکی ئێران دەستپێکرد، و گرووپە جوداخوازە بەلوچەکانی کردە ئامانج؛ کۆد ناوی ئۆپراسیۆنەکە بە مەرگ بەر سەرمەچار داندراوە (بە ئوردو: آپریشن مرگ بر سرمچار؛ واتا: «مردن بۆ یاخیبووەکان»). ئەم ھێرشە دوو ڕۆژ دوای ھێرشە مووشەکییەکانی ئێران لە پاکستان ئەنجام دران، وەک کاردانەوەیەک بۆ دەست تێوەردانەکانی حکوومەتی ئێران.https://www.kurdistan24.net/ckb/story/250304-وەزارەتی-دەرەوەی-پاکستان:-چەند-حەشارگەیەکی-تیرۆریستان-لە-ئێران-کرایە-ئامانجhttps://www.nytimes.com/2024/01/17/world/asia/pakistan-iran-strike.html

حکوومەتی ئێران ئاماژەی بەوە کرد، لە ھێرشەکەدا ٩ ھاووڵاتی کوژراون. سوپای ڕزگاریخوازیی بەلۆچستان پشتڕاستی کردەوە کە ئەندامەکانی لە نێو ئەو کەسانەدان کە کوژراون.https://www.usnews.com/news/world/articles/2024-01-18/pakistan-air-force-carries-out-retaliatory-strikes-in-iran-targeting-pakistani-insurgents

ئەم ھێرشە یەکەمین ھێرشی وڵاتێکی بیانییە بۆ سەر ئێران لە دوای کۆتایی ھاتنی شەڕی ئێران و عێراق لە ساڵی ١٩٨٨.

 پشت ڕووداوەکان 

بەگوێرەی ڕاپۆرتەکانی پاکستان، ئەم ھێرشە لە کاردانەوەی ھێرشی مووشەکیی سپای پاسدارانی شۆڕشی ئیسلامیی ئێران لە ناوچەی سنووریی پارێزگای بەلوچستانی پاکستان دەستی پێکردووە. بە گووتەی میدیا ئێرانییەکان، ھێرشەکەی ئێران لە ١٦ی کانوونی دووەمی ٢٠٢٤ گرووپی چەکداری جەیشولعەدلی کردوەتە ئامانج و لە ئەنجامدا دوو منداڵ کوژراون و سێ کەسی تریش برینداربوون، وەک ئەوەی پاکستان بڵاوی کردووەتەوە.

 ھێرشەکە 
کاتژمێر ٤:٠٥ی بەرەبەیانی (UTC+03:30)، ھێزی ئاسمانی و سوپای پاکستان، بە بەکارھێنانی فڕۆکەی بێفڕۆکەوان، و چەندین ئامێری مووشەک ھاوێژ، حەوت شوێنی جیاوازی گرووپە جوداخوازە بەلوچییەکانی لە ئێران، کردە ئامانج؛ دیارترینیان شارۆچکەی سەرەوان لە پارێزگای سیستان و بەلوچستان بوو. ئێران ئاماژەی بەوەشکرد، لە ئەنجامی ھێرشەکەدا ٩ کەس کوژراون کە چوار منداڵ و سێ ژن و دوو پیاو بوون،https://www.kurdistan24.net/ckb/story/250301-ئێران-کوژرانی-حەوت-کەسی-لە-نزیک-سنووری-پاکستان-راگەیاند کە ناسنامەیان ئێرانی نەبووە.

دواتر سوپای ڕزگاریخوازیی بەلۆچستان دانی بە کوژرانی خەڵکی بێتاوان و بەلۆچی نا لە ئۆپەراسیۆنەکەدا، و بەڵێنی «تۆڵەی»دا لە دژی حکوومەتی پاکستان.

 ئەمانەش ببینە 
 ھێرشە مووشەکییەکانی ٢٠٢٤ی ئێران بۆ سەر پاکستان

 تێبینییەکان 

 سەرچاوەکان 

پۆل:ئێران
پۆل:پاکستان
پۆل:ھێرشە ئاسمانییەکانی ٢٠٢٤